cyanic-selkie/wikianc huggingface dataset:
இ-03 அதிவேக நெடுஞ்சாலை (இலங்கை)
இந்நெடுஞ்சாலையில் கொழும்பில் இருந்து பேலியகொடை வரை இரு திசைகளிலும் மூன்று வழித்தடங்களும், பேலியகொடை முதல் கட்டுநாயக்கா வரை இரு வழித்தடங்களும் 226 முதல் 33.5 மீட்டர் அகலத்தில் அமைக்கப்பட்டுள்ளன.
இத்திட்டத்தின் முழுச்செலவும் $292 மில்லியன் அமெரிக்க டாலர்கள் ஆகும். இதில் 248.2 மில். டாலர்களை சீனாவின் எக்சிம் வங்கி கடனாக வழங்கியுள்ளது. இலங்கை அரசு 45 மில். டாலர்களைச் செலவழித்துள்ளது.
இந்நெடுஞ்சாலையில் பயணம் செய்யும் வாகனங்கள் முதல் 8 கிமீகளுக்கு அதிகூடியது 80 கிமீ/மணி வேகத்திலும், மீதமான தூரத்தை 100 கிமீ/மணி வேகத்திலும் செல்லலாம். இந்த அதிவேக நெடுஞ்சாலையின் வழியே 42 பாலங்களும், 88 மதகுகளும் அமைக்கப்பட்டுள்ளன. இவற்றில் உணுப்பிட்டியில் 480 மீட்டர் நீளப் பாலமும், கட்டுநாயக்காவில் 800 மீட்டர் நீளப் பாலமும் உள்ளடங்குகின்றன.
கொழும்பில் இருந்து கட்டுநாயக்கா வானூர்தி நிலையத்திற்கு செல்வதற்கு இந்நெடுஞ்சாலை வழியே செல்லுவதற்கு ஆகக்கூடியது 15 நிமிடங்களும், நீர்கொழும்பு செல்வதற்கு 20 நிமிடங்களும் எடுக்கிறது. இலங்கைப் போக்குவரத்து சபை சொகுசு பயணிகள் பேருந்து சேவையை இச்சாலை வழியே நடத்துகிறது.
கட்டணம்
புதிய களனிப் பால வாயிலில் இருந்து பேலியகொடை வரை கட்டணம் இல்லை. பேலியகொடையில் இருந்து கட்டணம் அறவிடப்படுகிறது.
மேற்கோள்கள்
பகுப்பு:இலங்கையின் நெடுஞ்சாலைகள்
ஜேக்கப்
ஜேக்கப் (Jacob) அல்லது யாக்கோபு என்ற பெயரில் உள்ள கட்டுரைகள்:
சையில்பிஷ் இயங்குதளம்
சையில்ஃபிஷ் இயங்குதளம் (Sailfish OS, அல்லது SailfishOS SFOS) என்பது ஒரு நகர்பேசி இயங்குதளம் ஆகும். இது லினக்சு அடிப்படையில் குறிப்பிட்ட வன்பொருளில் இயங்கும் வண்ணம் வடிவமைக்கபட்டுள்ளது. ஜோலா நிறுவனத்தின் தனியுரிம பயனர் இடைமுகம், மேர் இடைபொருள் மற்றும் இதர மூன்றாம் நபர் கூறுகளை கொண்டுள்ளது.
கழிவுத்தொகுதி
கழிவுத்தொகுதி (Excretory system) எனப்படுவது உயிரினங்களின் உடலில் இருந்து தேவையற்றதாகவும், மேலதிகமானதாகவும் கருதப்படும் பொருட்களை வெளியேற்றும் ஒரு உயிரியல் தொழிற்பாட்டிற்கான உடல் உறுப்புக்களின் தொகுதியாகும். இந்தத் தொகுதி உடலில் ஒரு சீரான சமநிலையைப் பேண உதவும்.
சையில்பிஷ் இயங்குதளம்
வரலாறு
இது ஜோலா நிறுவனத்தால் உருவாக்கபட்ட இயங்குமுறை ஆகும். இது நோக்கியா மற்றும் இன்டெல் உருவமைத்த "மீகோ" இயங்குமுறையில் இருந்து வடிவமைக்கபட்டது. இது 80% மீகோ குறியீடை பயன்படுத்துகிறது.
கழிவுத்தொகுதி
பொதுவாக உடலில் இருந்து கழிவுகளை வெளியேற்றும் அனைத்து உடல் உறுப்புக்களும் கழிவுத்தொகுதியினுள் அடங்குமாயினும், சிறுநீர்த்தொகுதியே மிக முக்கியமான கழிவுத்தொகுதியாகக் கருதப்படுகின்றது. இதனால், சிலசமயம் சிறுநீர்த் தொகுதியையே கழிவுத்தொகுதி எனவும் அழைப்பதுண்டு.
சையில்பிஷ் இயங்குதளம்
வசதிகள்
இது டல்விக் இயங்குநேரத்தை உள்ளே கொண்டுள்ளது, எனவே ஆண்ட்ராய்டு செயலிகள் இதிலும் இயங்கமுடியும்.
கழிவுத்தொகுதி
வளர்சிதைமாற்றத்தில் உருவாகும் கழிவுப் பொருட்கள், வேறும் உடலிற்குத் தேவையற்ற, அல்லது மேலதிகமான திண்ம நீர்ம, வளிமப் பொருட்கள் அனைத்தும் உடலில் இருந்து வெளியேற்றப்படுவதற்கு இந்த கழிவுத்தொகுதி உதவுகின்றது. உடலின் அனைத்து உறுப்புக்களும் வளர்சிதைமாற்றத் தொழிற்பாட்டில் பங்குகொண்டாலும், கழிவுகளை வெளியேற்றுவதில் பங்களிக்கும் உறுப்புக்களே கழிவுத் தொகுதியில் இணைக்கப்படுகின்றன.
கழிவுத்தொகுதி உறுப்புக்கள்
உடலின் உள்ளே உருவாகும் கழிவுகள் உடலில் இருந்து வெளியேற்றப்படாவிட்டால், அவை உடலுக்கு நச்சுப்பொருளாக மாறி உடல்நிலையைப் பாதிக்கவோ, அல்லது மிக அதிகளவில் கழிவுகள் தேங்கினால் இறப்பை ஏற்படுத்தவோ கூடும்.
சிறுநீர்த்தொகுதி உறுப்புக்கள்
முக்கியமான கழிவுத்தொகுதி உறுப்புக்களாக சிறுநீர்த்தொகுதியின் உறுப்புக்களே கருதப்படுகின்றன. பெரிய மூலக்கூறுகளான புரதங்கள் வளர்சிதைமாற்றத்துக்கு உட்படும்போது யூரியா என்னும் கழிவுப்பொருளை முக்கிய பக்கவிளைவுப் பொருளாகத் தருகின்றது. யூரியா, மற்றும் உடலில் உள்ள மேலதிக நீர், வேறும் சில கழிவுப் பொருட்கள் சேர்ந்து சிறுநீராக வெளியேற சிறுநீரகமும் அதனுடனிணைந்து தொழிற்படும் ஏனைய உறுப்புக்களும் உதவுகின்றன.
சுவாசத்தொகுதி உறுப்புக்கள்
வெளிமூச்செறிதலின்போது, உடலில் இருந்து காபனீரொக்சைட்டு, நீராவி போன்ற பொருட்கள் வெளியேற்றப்படுவதனால், சுவாசத் தொகுதியில் உள்ள நுரையீரலும், அதனோடிணைந்த ஏனைய உறுப்புக்களும் கழிவுத்தொகுதியில் பங்கெடுக்கின்றன.
தோல்
உடலின் வெளிப்புறமாக இருக்கும் தோலும் கழிவுத்தொகுதியின் ஒரு அங்கமாகும். தோலினூடாக வெளியேற்றப்படும் வியர்வையும் கழிவுப் பொருட்களான மேலதிக நீர், சிறிய அளவிலான யூரியா, மற்றும் சில உப்புக்களைக் கழிவாகக் கொண்டிருக்கும்.
மேற்கோள்கள்
Sistema excretor
டக்ளஸ் டிசி-8
டக்ளஸ் டிசி-8  (Douglas DC-8) அல்லது மக்டொனால்டு டக்ளஸ் டிசி-8 டக்ளஸ் வானூர்தி நிறுவனத்தால் 1958 முதல் 1972 வரை தயாரிக்கப்பட்ட நான்கு-பொறி, நீள்தொலைவு, குறுகிய உடற்பாக, பயணியர் போக்குவரத்திற்கான வணிகமுறை தாரைப்பொறி வானூர்தி ஆகும். போட்டி வானூர்தியான போயிங் 707க்கு எதிராக தயாரிக்கப்பட்ட டிசி-8, வானூர்திகள் சந்தையில் டக்ளஸ் நிறுவனத்திற்கு வலிய  இடத்தை பெற்றுத் தந்தது. 1972இல் மற்ற பரந்த உடற்பாக வானூர்திகள் வடிவமைக்கப்படும் வரை இவை தயாரிக்கப்பட்டு வந்தன. டிசி-8இன் வடிவமைப்பினால் 707ஐ விட கூடுதலான சரக்குகளை எடுத்துச் செல்ல முடிந்தது. பொறிகள் மீளமைக்கப்பட்ட டிசி-8 வானூர்திகள் இன்றளவிலும் சரக்கு வானூர்திகளாக சேவை புரிகின்றன.
பகுப்பு:விமானம்
சரத் பொன்சேகா
ஜெனரல் கர்டியெவா சரத் சந்திரலால் பொன்சேகா (பிறப்பு: 18 திசம்பர் 1950) 2005 டிசம்பர் 6 முதல் இலங்கை இராணுவத்தின் கட்டளைத் தளபதியாக பதவி வகித்து வந்தவர். இவர் இலங்கை உள்நாட்டுப் போரின் தொடக்கம் முதலே இலங்கை இராணுவத்தில் பணியாற்றி வந்திருக்கின்றார்.
இவர் தமிழ் மக்கள் 20000க்கும் மேற்பட்டோரை வன்னி போர்முனை பகுதியில் படுகொலை செய்வதற்குக் காரணமான முக்கிய சூத்திரதாரியாக சர்வதேச மனிதாபிமான ஆர்வலர்களால் குற்றம் சாட்டப்பட்டுள்ளார். நவம்பர் 16, 2009 அன்று தமது பதவியிலிருந்து விலகி இலங்கையின் அடுத்த அதிபர் தேர்தலில், அப்போதைய அதிபர் மகிந்த ராஜ்பக்சேவிற்கு எதிராக போட்டியிட முடிவெடுத்தார்.
அதிபர் தேர்தலில் தோல்வியடைந்த பொன்சேகா, இலங்கை அரசினால் இராணுவப் புரட்சிக்கு திட்டமிட்டார் எனக் குற்றம் சாட்டப்பட்டு கைதுசெய்யப்பட்டார். இதன் பின்னர் தொடரப்பட்ட வழக்கு விசாரணையில் பொன்சேகா குற்றவாளியாக அடையாளம் காட்டப்பட்டார்.
மீண்டும் பதவியில்
மைத்திரிபால சிறிசேன இலங்கையின் புதிய அதிபராக பதவியேற்றபின், சரத் பொன்சேகா மீண்டும் இலங்கை இராணுவத்தின் தலைமைப் படைத்தலைவராக பொறுப்பேற்றுக் கொண்டார். . 22 மார்ச் 2015இல் இலங்கை இராணுவத்தின் முதல் பீல்டு மார்சல் எனும் பதவி உயர்வு வழங்கப்பட உள்ளது என அதிகாரப் பூர்வமற்ற செய்திகள் கூறுகிறது.
ஆதாரங்கள்
பகுப்பு:சிங்கள அரசியல்வாதிகள் பகுப்பு:இலங்கை அரசியல்வாதிகள் பகுப்பு:1950 பிறப்புகள் பகுப்பு:வாழும் நபர்கள் பகுப்பு:இலங்கை பௌத்தர்கள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:இலங்கையின் 15வது நாடாளுமன்ற உறுப்பினர்கள் பகுப்பு:இலங்கை அமைச்சர்கள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
செய்பார்மிசு
செய்பார்மிசு (Zeiformes) என்பது கடலில் காணப்படும் ரே-துடுப்பிடப்பட்ட மீன்களான அக்டினோட்டெரிகீயை வகுப்பினைச் சார்ந்த கயிறு மீன் வரிசையாகும். இது குறிப்பிடத்தக்க உணவு மீன் ஆகும். இந்த வரிசையில் ஏழு குடும்பங்களில் சுமார் 33 சிற்றினங்கள் உள்ளன. இவைப் பெரும்பாலும் ஆழ்கடல் வகையின.
செய்பார்ம் மீன்களின் உடல்கள் பொதுவாக மெல்லிய மற்றும் தட்டையானவை. வாய் பெரியது, பிரிக்கக்கூடிய தாடைகளுடன் கூடியது. ஆர்பிட்டோஸ்பெனாய்டு இல்லை. இடுப்பு துடுப்புகளில் 5-10 மென்மையான கதிர்கள் மற்றும் ஒரு முள்ளெலும்பு, 5-10 முதுகு துடுப்பு முள்ளெலும்புகள் மற்றும் 4 குத துடுப்பு முள்ளெலும்புகள் உள்ளன. இவை (குள்ள கயிறு-மேக்ருரோசைட்டசு அகாந்தோபோடசு) முதல் 43 mm நீளம் முதல் (கயிறு முனை-ஜீயசு கேபன்சிசு) வரை 90 cm வரை நீளமுடையன.
இந்த வரிசையில் பன்றி மீன்கள் (கப்ரோயிடே) சேர்க்கப்பட்டிருந்தன. இருப்பினும் அவை தற்போது பேர்சிஃபார்மீசுகளில் சேர்க்கப்பட்டுள்ளன.
மேற்கோள்கள்
பகுப்பு:மீன்கள்
தக்கலை சொரிமுத்தய்யனார் கோயில்
தக்கலை சொரிமுத்தய்யனார் கோயில் தமிழ்நாட்டில் கன்னியாகுமரி மாவட்டம், தக்கலை என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கோடைகாலம்
காலம்
சம இரவு நாட்களும் சங்கிராந்தியும் அந்தந்த பருவங்களின் நடுப்பகுதியாக இருக்கும் என்கிறது வானியல் பார்வை. ஆனால் சில சமயங்களில் கோடை காலம் என்பது அதிகபட்ச சரிவு நேரமான சங்கிராந்தியில் தொடங்குவதாக வரையறுக்கப்படுகிறது. அதிகபட்ச சரிவு நேரம் பெரும்பாலும் சூன் 21 ஆம் தேதி அல்லது டிசம்பருடன் அடையாளப்படுத்தப்படுகிறது. சூரியக் கணக்கீட்டின்படி கோடைகாலம் மே தினத்தில் தொடங்குகிறது. கோடைகால சங்கிராந்தியானது கோடைகாலத்தின் நடுப்பகுதியாக உள்ளது. பருவகாலப் பின்னடைவு என்பது குறிப்பிட்ட அப்பருவத்தின் மையத்தில் நிகழ்கிறது. இது சராசரி வெப்பநிலை வடிவங்களை அடிப்படையாகக் கொண்டது. அதிகபட்ச வெயில் காய்வுக்கு நேரத்திற்குப் பல வாரங்களுக்குப் பிறகு ஏற்படுகிறது.
வடக்கு அரைக்கோளத்தில் சூன், சூலை மற்றும் ஆகத்து மாதங்கள் என்றும் தெற்கு அரைக்கோளத்தில் டிசம்பர், சனவரி மற்றும் பிப்ரவரி மாதங்கள் என்றும் கோடைக்காலத்தை வானிலை மாநாடு வரையறுக்க வேண்டும். வானிலை வரையறைகளின் கீழ், அனைத்து பருவங்களும் தன்னிச்சையாக ஒரு காலண்டர் மாதத்தின் தொடக்கத்தில் தொடங்கி ஒரு மாத இறுதியில் முடிவடையும் வகையில் அமைக்கப்பட்டுள்ளன. பொதுவாகக் கோடை காலம் என்ற இந்தப் பருவம் சூரிய ஒளியை முதன்மையாகக் கொண்டு நீண்ட (வெப்பம் அதிகமான) பகல் பொழுதுகளைக் கொண்டிருக்கும் என்று வானிலை ஆய்வு மையம் விளக்கமளிக்கிறது. இக்காலத்தில் பகல் வெளிச்சம் அதிமாக இருக்கும். ஆத்திரேலியா, நியூசிலாந்து, ஆசுதிரியா, டென்மார்க், உருசியா மற்றும் சப்பான் உள்ளிட்ட நாடுகளில் பருவநிலைகள் வானிலையியல் கணக்கீடு மூலம் கணக்கிடப்படுகிறது. ஐக்கிய இராச்சியம் மற்றும் கனடாவிலும் இதே முறை பலரால் பயன்படுத்தப்படுகிறது. அயர்லாந்தில், தேசிய வானிலையியல் நிறுவனத்தின் படி கோடை மாதங்கள் சூன், சூலை மற்றும் ஆகத்து மாதங்கள் ஆகும். கோடைக்காலம் மே 1 ஆம் தேதி முதல் சூலை 31 ஆம் தேதி முடிவடைகிறது என்று ஐரிசு நாட்காட்டி குறிப்பிடுகிறது.
சம இரவு நாள் எனப்படும் உத்தராயணம் தொடங்கி சங்கிராந்தி வரை நாட்கள் நீண்டு கொண்டே செல்கிறது. சங்கிராந்திக்குப் பிறகு கோடை நாட்கள் படிப்படியாகக் குறையும். எனவே வானிலையியல் கோடை என்பது நீண்ட பகல் நேரமாக இருந்து அதன் பிறகு பட்டைப்படியாக குறைந்து வருகிறது. பகல் நேரங்களை மட்டும் கணக்கிட்டால் கோடையில் வசந்த காலத்தை விட பல மணிநேர பகல் நேரம் இருக்கும். கோடைகால சங்கிராந்தி பருவங்களின் தொடக்கத்தை அல்லாமல் நடுப்புள்ளியை குறிக்கிறது. ஆண்டின் மிகக் குறுகிய இரவு நேரம் கோடையின் நடுப்பகுதியில் நடைபெறுகிறது. கோடைகால சங்கிராந்தி அல்லது அருகிலுள்ள தேதியில் இது பாரம்பரியத்துடன் மாறுபடும். அரை பருவம் அல்லது அதற்கு மேற்பட்ட பருவகால பின்னடைவு பொதுவானதாக இருந்தால், வானியல் குறிப்பான்களின் அடிப்படையில் கணக்கீடு அரை பருவத்திற்கு மாற்றப்படுகிறது. இந்த முறையால், வட அமெரிக்காவில், கோடை காலம் என்பது கோடைகால சங்கிராந்தியிலிருந்து (வடக்கு அரைக்கோளத்தில் பொதுவாக 20 அல்லது 21 சூன்) இலையுதிர் கால சம இரவு வரையிலான காலகட்டமாகும்.
கோடை காலத்தை பண்பாட்டு விழாக்களின் அடிப்படையில் கணக்கிட்டால், அமெரிக்காவின் கோடை காலம் பாரம்பரிய நினைவு நாள் வார இறுதியில் (மே மாதத்தின் கடைசி வார இறுதி) தொடங்கி தொழிலாளர் தினத்தில் (செப்டம்பர் முதல் திங்கட்கிழமை) அன்று முடிவடைகிறது. நான்கு பருவ காலநிலை கொண்ட நாட்டின் பகுதிகள் வானிலை வரையறைக்கு ஏற்ப மிகவும் நெருக்கமானதாகவும் உள்ளது. இதேபோல கனடாவின் பரந்த பிரதேசம் முழுவதும் கோடை நிலைமைகள் பரவலாக மாறுபடும் என்றாலும் இங்கும் பாரம்பரியம் மிக்க  விக்டோரியா தினத்தன்று கோடைகாலம் தொடங்குகிறது. அமெரிக்காவில் உள்ளது போல், தொழிலாளர் தினத்தில் முடிவடைகிறது.
பிரேசில், அர்கெந்தினா, தென்னாப்பிரிக்கா, ஆத்திரேலியா மற்றும் நியூசிலாந்து போன்ற சில தெற்கு அரைக்கோள நாடுகளில், கோடைக்காலம் கிறித்துமசு மற்றும் புத்தாண்டு விடுமுறைகளுடன் தொடர்புடையதாக உள்ளது. பல குடும்பங்கள் கோடையில் இரண்டு அல்லது மூன்று வாரங்கள் அல்லது அதற்கு மேல் விடுமுறை எடுத்துக் கொள்கின்றன.
சீன வானவியலில், கோடை காலம் மே மாதம் 5 ஆம் தேதியன்று அல்லது அதைச் சுற்றி தொடங்குகிறது. இது கோடைகாலத்தை நிறுவுதல் என்ற பொருள் கொண்ட லாக்சியா என்ற சொல்லால் அழைக்கப்படுகிறது. ஆகத்து மாதம் 6 ஆம் தேதி அல்லது அதைச் சுற்றி முடிவடைகிறது. தெற்கு மற்றும் தென்கிழக்கு ஆசியாவில் கோடை காலம் பொதுவாக மார்ச், ஏப்ரல், மே மற்றும் சூன் மாதம் வரை நீடிக்கும். அங்கு இது ஆண்டின் வெப்பமான நேரமாகும்.
கடல்சார் மிதவெப்ப தெற்கு அரைகோளத்தில் வெப்பநிலை பின்னடைவு என்பது குறைவாக உள்ளது. ஏனெனில் இந்த பிராந்தியத்தில் உள்ள பெரும்பாலான நாடுகள் கோடைக்காலம் டிசம்பர் 1 ஆம் தேதி தொடங்கி பிப்ரவரி மாத கடைசி நாளில் முடிவடையும் காலநிலை வரையறையைப் பயன்படுத்துகின்றன.
காலநிலை
கோடை என்பது பாரம்பரியமாக மிகுவெப்பம் அல்லது சூடான காலநிலையுடன் தொடர்பு கொண்டதாக உள்ளது. மத்திய தரைக்கடல் காலநிலையில், இது வறண்ட வானிலையுடன் தொடர்பு கொண்டுள்ளது. மற்ற இடங்களில், குறிப்பாக கிழக்கு ஆசியாவில் பருவமழை காரணமாக இது மழை காலநிலையுடன் கொண்டுள்ளது. ஈரமான பருவம் சவன்னா காலநிலை பகுதியில் தாவர வளர்ச்சியின் முக்கிய காலமாகும். காற்றின் பருவகால மாற்றத்துடன் ஈரமான பருவம் தொடர்புடையதாக இருப்பதால் இது பருவகாலம் என்று அழைக்கப்படுகிறது.
வட அட்லாண்டிக் பெருங்கடலில் தனித்துவமான வெப்பப் புயல் காலமானது சூன் 1 ஆம் தேதி தொடங்கி நவம்பர் 30 ஆம் தேதி வரை நீடிக்கிறது. அட்லாண்டிக் சூறாவளி பருவத்தின் புள்ளியியல் உச்சம் செப்டம்பர் 10 ஆம் நாளாகும். வடகிழக்கு பசிபிக் பெருங்கடல் இத்தகைய பரந்த அளவிலான செயல்பாடுகளைக் கொண்டுள்ளது, ஆனால் அட்லாண்டிக்கிற்கு ஒத்த காலக்கெடுவில் உள்ளது. வடமேற்கு பசிபிக் பெருங்கடல் வெப்பமண்டல சூறாவளிகளை ஆண்டு முழுவதும் காண்கிறது. குறைந்தபட்சம் பிப்ரவரி மற்றும் மார்ச் மாதங்களிலும் அதிக அளவில் செப்டம்பர் தொடக்கத்திலும் உச்சம் அடைகிறது. வட இந்தியப் படுகையில் பொதுவாகப் புயல்கள் ஏப்ரல் முதல் டிசம்பர் வரையிலும் மே மற்றும் நவம்பர் மாதங்களில் உச்சமும் அடைகின்றன. தெற்கு அரைக்கோளத்தில் வெப்பமண்டல சூறாவளி பருவமானது நவம்பர் தொடக்கத்தில் இருந்து ஏப்ரல் இறுதி வரையில் பொதுவாகவும் பிப்ரவரியின் நடுப்பகுதியிலும் மார்ச்சு மாத தொடக்கத்திலும் உச்சநிலையுடனும் இருக்கும்.
பள்ளி இடைவேளை
அமெரிக்காவில் பொதுப் பள்ளிகள் வழக்கமாக மே மாத இறுதியில் நினைவு தின வார இறுதியில் முடிவடையும். அதே நேரத்தில் கல்லூரிகள் மே மாத தொடக்கத்தில் முடிவடைகின்றன. பொதுப் பள்ளி பாரம்பரியமாக தொழிலாளர் தினத்திற்கு அருகில் மீண்டும் தொடங்குகிறது, அதே நேரத்தில் உயர்கல்வி நிறுவனங்கள் பெரும்பாலும் ஆகத்து மாத நடுப்பகுதியில் மீண்டும் தொடங்குகின்றன.
இங்கிலாந்து மற்றும் வேல்சு நாடுகளில் பள்ளி சூலை நடுப்பகுதியில் முடிவடைந்து செப்டம்பர் தொடக்கத்தில் மீண்டும் தொடங்கும். இசுக்காட்லாந்தில், கோடை விடுமுறை சூன் பிற்பகுதியில் தொடங்கி ஆகத்து மாத நடுப்பகுதியிலிருந்து பிற்பகுதி வரையிலான நாட்களில் முடிவடைகிறது. இதேபோல், கனடாவில் கோடை விடுமுறையானது சூன் மாதத்தின் கடைசி அல்லது இரண்டாவது-கடைசி வெள்ளிக்கிழமையில் தொடங்கி ஆகத்து மாதத்தின் பிற்பகுதியில் அல்லது செப்டம்பர் மாதத்தின் முதல் செவ்வாய்கிழமையில் முடிவடைகிறது, அந்த தேதி தொழிலாளர் தினத்திற்கு முன் வரும் போது தவிர, மற்ற நேரத்தில் மாதத்தின் இரண்டாவது செவ்வாய் அன்று முடிகிறது. உருசியாவில் கோடை விடுமுறை மே மாத இறுதியில் தொடங்கி ஆகத்து மாதம் 31 அன்று முடிவடைகிறது.
தெற்கு அரைக்கோளத்தில், பள்ளி கோடை விடுமுறை நாட்களில் கிறித்துமசு மற்றும் புத்தாண்டு தினத்தின் விடுமுறைகளும் அடங்கும். ஆத்திரேலியா, நியூசிலாந்து மற்றும் தென்னாப்பிரிக்காவில் பள்ளி கோடை விடுமுறைகள் திசம்பர் மாதத் தொடக்கத்தில் தொடங்கி பிப்ரவரி மாதத் தொடக்கத்தில் முடிவடையும். தேதிகள் நாடுகளுக்கிடையில் மாறுபடும். தென்னாப்பிரிக்காவில், புதிய பள்ளி ஆண்டு பொதுவாக சனவரி இரண்டாவது வாரத்தில் தொடங்குகிறது, இதனால் கல்வியாண்டு காலண்டர் ஆண்டுடன் ஒப்பிட்டு சீரமைக்கப்படுகிறது. இந்தியாவில், பள்ளி ஏப்ரல் பிற்பகுதியில் முடிந்து, சூன் மாதத்தின் தொடக்கத்தில் அல்லது நடுப்பகுதியில் மீண்டும் தொடங்கும். கேமரூன் மற்றும் நைசீரியாவில், பள்ளிகள் வழக்கமாக சூலை மாத நடுப்பகுதியில் கோடை விடுமுறையை முடித்து, செப்டம்பர் பிற்பகுதியில் அல்லது அக்டோபர் முதல் வாரத்தில் மீண்டும் தொடங்கும்.
பொது விடுமுறைகள்
கோடை காலத்தில் பலவிதமான பொது விடுமுறைகள் வரும். அவை:
ஆத்திரேலியா தினம் (சனவரி 26) பல நாடுகளில் கிறித்துமசு தினம் (டிசம்பர் 25) மற்றும் குத்துச்சண்டை தினம் (டிசம்பர் 26). புத்தாண்டு தினம் (சனவரி 1) மற்றும் அடுத்த நாள் (சனவரி 2) பல நாடுகளில் நியூசிலாந்தில் வைத்தாங்கி தினம் (பிப்ரவரி 6).
செயல்பாடுகள்
மக்கள் பொதுவாக கோடையில் அதிக நேரம் வெளியில் செலவிடுவதன் மூலம் அதிக வெப்பநிலையைப் பயன்படுத்திக் கொள்கிறார்கள். கடற்கரைக்கு பயணம் செய்வது மற்றும் சுற்றுலா செல்வது போன்ற நடவடிக்கைகள் கோடை மாதங்களில் நடக்கும். துடுப்பாட்டம், கால்பந்து, குதிரை பந்தயம், கூடைப்பந்து, அமெரிக்க கால்பந்து, கைபந்து, மென்பந்து, தென்சிசு மற்றும் குழிப்பந்து உள்ளிட்ட விளையாட்டுகள் கோடை காலத்தில் விளையாடப்படுகின்றன.
நீச்சல், நீர் பனிச்சறுக்கு போன்ற பல நீர் விளையாட்டுகளும் இக்காலத்தில் விளையாடப்படுகின்றன. 1896 ஆம் ஆண்டு முதல் நான்கு ஆண்டுகளுக்கு ஒருமுறை கோடை மாதங்களில் நவீன ஒலிம்பிக் போட்டிகள் நடத்தப்பட்டு வருகின்றன. 2000 ஆம் ஆண்டு கோடைகால ஒலிம்பிக் சிட்னியில் வசந்த காலத்திலும், 2016 ஆம் ஆண்டு கோடைக்கால ஒலிம்பிக் போட்டிகள் பிரேசில் நாட்டின் ரியோ டி செனிரோவில் குளிர்காலத்திலும் நடைபெற்றன. அமெரிக்காவில் குழந்தைகளுக்கு பள்ளிக்கு விடுமுறை என்பதால், குழந்தைகளுக்காக உருவாக்கப்பட்ட பல தொலைக்காட்சி நிகழ்ச்சிகள் கோடையில் வெளியிடப்படுகின்றன. பல பள்ளிகள் மூடப்பட்டு விடுவதால் குறிப்பாக மேற்கத்திய நாடுகளில், கோடை காலத்தில் பயணம் மற்றும் விடுமுறைகள் உச்சமாக இருக்கும். இளவயதினர்களும் பல்கலைக்கழக மாணவர்களும் பெரும்பாலும் கோடைகால வேலைகளை மேற்கொள்கின்றனர். பொழுதுபோக்கு, சுற்றுலா, உணவகம் மற்றும் சில்லறை வணிகத் தொழில்களுக்கான வணிக நடவடிக்கைகள் இக்காலத்தில் உச்சத்தை அடைகின்றன.
மேற்கோள்கள்
பகுப்பு:காலம் பகுப்பு:பருவ காலங்கள் பகுப்பு:வானிலை நிகழ்வுகள் பகுப்பு:கூகுள் தமிழாக்கம்-வானிலை
திருவலம்
இப்பேரூராட்சி விவசாயம் பிரதான தொழிலாக விளங்கிறது. இங்கு வில்வநாதீஸ்வரர் திருக்கோயில் கஞ்சனகிரி மலையை நோக்கியவாறு உள்ளது. இக்கோயிலில் சிவானந்த மௌனகுரு சுவாமிகளின் ஜீவ சமாதி அமைந்தள்ளது.
அமைவிடம்
திருவலம் பேரூராட்சி, மாவட்டத் தலைமையிடமான வேலூரிலிருந்து 22 கிமீ தொலைவில் உள்ளது. இங்கு திருவலம் தொடருந்து நிலையம் 2 கிமீ தொலைவில் உள்ளது. இதனருகே கிழக்கிலும், தெற்கிலும் ராணிப்பேட்டை 12 கிமீ; மேற்கில் காட்பாடி 13 கிமீ; வடக்கில் பொன்னை 22 கிமீ தொலைவில் உள்ளது.
பேரூராட்சியின் அமைப்பு
9.47 சகிமீ பரப்பும், 15 பேரூராட்சி மன்ற உறுப்பினர்களையும், 45 தெருக்களையும்  கொண்ட இப்பேரூராட்சி காட்பாடி  (சட்டமன்றத் தொகுதி) மற்றும் அரக்கோணம் மக்களவைத் தொகுதிக்குட்பட்டதாகும்.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி  2,215 வீடுகளும்,  9,153 மக்கள்தொகையும், கொண்டது. மேலும் இப்பேரூராட்சியின் எழுத்தறிவு 84.50%  மற்றும்  பாலின விகிதம்   ஆயிரம் ஆண்களுக்கு,  998  பெண்கள் வீதம் உள்ளனர்.
ஆதாரங்கள்
* பகுப்பு:வேலூர் மாவட்டம்
தூய உரோமைத் திருச்சபையின் பொருளாளர்
தூய உரோமைத் திருச்சபையின் பொருளாளர் Camerlengo of the Holy Roman Church என்பது கத்தோலிக்க திருச்சபையின் மிகவும் குறிக்கத்தக்க ஆட்சிப்பணிகளில் ஒன்றாகும். திரு ஆட்சிப்பீடத்தின் சொத்து மற்றும் வருவாயினை நிர்வகிக்கும் பொறுப்பு இவருடையதாகும். முக்காலத்தில் திருத்தந்தை நாடுகளின் நிதி நிர்வாகமும் இவருடையதாக இருந்தது.
வத்திக்கான் நாட்டின் சட்டப்படி இப்பதவியினை ஒரு கர்தினால் மட்டுமே வகிக்க முடியும். இவ்வழக்கம் 15ம் நூற்றாண்டிற்கு முன் இருந்ததற்குச் சான்றில்லை. இப்பதவியினை வகிப்பவரின் ஆட்சி முத்திரையில் தங்கம் மற்றும் வெள்ளி சாவிகளுடன் சிவப்பு மற்றும் மஞ்சள் நிற பட்டைகளை உடைய குடை பொறிக்கப்பட்டிருக்கும். இவையே இரு திருத்தந்தையர்களின் ஆட்சிக்கு இடைப்பட்ட காலத்தில் திரு ஆட்சிப்பீடத்தின் சின்னமுமாகும்.
டிசம்பர் 20, 2014 அன்று திருத்தந்தை பிரான்சிசு கர்தினால் ஜீன்-லூயிஸ் தாவ்ரானை தூய உரோமைத் திருச்சபையின் பொருளாளராக நியமித்தார்.
பணிப்பொறுப்புகள்
இப்பதவியினை வகிப்போர் திருத்தந்தையின் இறப்பை உறுதிசெய்ய வேண்டும். மருத்துவரால் திருத்தந்தை இறந்ததாக அறிவிக்கப்பட்டதை உறுதி செய்தப்பின்பு திருத்தந்தையின் மோதிரத்தைப் பிற கர்தினால்களின் முன்னிலையில் இவர் உடைக்க வேண்டும். போலி ஆவணங்கள் உருவாக்காமல் தடுப்பதற்கும் திருத்தந்தையின் ஆட்சி முடிவுற்றது என்பதை குறிப்பதற்கும் இவ்வாறு செய்யப்படுகின்றது. இதன்பின்னர் பொருளாளர் உரோமைச் செயலகங்களுக்கு, குறிப்பாக கர்தினால் குழு முதல்வருக்கு திருத்தந்தையின் இறப்புச்செய்தியினை அறிவிப்பார். திருத்தந்தையின் இறப்புச்சடங்குகளுக்கும் புதிய திருத்தந்தைத் தேர்தலுக்கும் ஏற்பாடு செய்வார்.
புதிய திருத்தந்தை தேர்வு செய்யப்படும் வரை, இரு திருத்தந்தையர்களின் ஆட்சிக்கு இடைப்பட்ட காலத்தில் இவரே வத்திக்கான் நகரின் நாட்டுத் தலைவர் பணியினை செய்வார். எனினும் இக்காலத்தில் இவர் கத்தோலிக்க திருச்சபையின் தலைவர் அல்ல என்பது குறிக்கத்தக்கது. இக்காலத்தில் கத்தோலிக்க திருச்சபையினை வழிநடத்தும் பணி கர்தினால் குழாமுக்கு உரியது ஆகும்.
மேற்கோள்கள்
பகுப்பு:கர்தினால்கள் பகுப்பு:வத்திக்கான் பகுப்பு:திருப்பீடம் பகுப்பு:திருச்சபைப் பட்டங்கள்
அறநாரை அம்மாச்சி அம்மாயி கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அம்மாசிஅம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:பெரம்பலூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
எரமலூர்
எரமலூர், தமிழ்நாட்டின் திருவண்ணாமலை மாவட்டம், வந்தவாசி வட்டத்தில் உள்ள சிற்றூர் ஆகும். இங்கு தொன்மையான 24ம் சமண தீர்த்தங்கரர் மகாவீரர் சிலை ஒன்று உள்ளது.
அருகிலுள்ள ஊர்கள்
நல்லூர்
முதலூர்
மேற்கோள்கள்
பகுப்பு:திருவண்ணாமலை மாவட்டத்திலுள்ள கிராமங்கள்
தெப்பொ
தெப்பொ (அல்லது டெப்பொ, Depok) என்பது இந்தோனேசியாவின் மேற்குச் சாவகத்தில் அமைந்துள்ள ஒரு நகரம் ஆகும். 2021 இன் மதிப்பீட்டின் அடிப்படையில் இதன் மக்கள் தொகை 2.462.215 ஆகும். இது 200.29 சதுர கிலோமீற்றர் பரப்பளவைக் கொண்டுள்ளது.
மேற்கோள்கள்
பகுப்பு:இந்தோனேசிய நகரங்கள்
அஸ்துரிரெந்கபுரம் ஊராட்சி
அஸ்துரிரெந்கபுரம் ஊராட்சி (Kasthurirengapuram Gram Panchayat), தமிழ்நாட்டின் திருநெல்வேலி மாவட்டத்தில் உள்ள இராதாபுரம் ஊராட்சி ஒன்றியத்தில் அமைந்துள்ளது. இந்த ஊராட்சி, ராதாபுரம் சட்டமன்றத் தொகுதிக்கும் திருநெல்வேலி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2805 ஆகும். இவர்களில் பெண்கள் 1466 பேரும் ஆண்கள் 1339 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருநெல்வேலி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சேது லெட்சுமிபாய் அரசு மேல்நிலைப் பள்ளி
சேது லெட்சுமிபாய் அரசு மேல்நிலைப்பள்ளியானது கன்னியாகுமரி மாவட்டம் நாகர்கோவில் நகரில் அமைந்துள்ளது.
வரலாறு
சுசீந்திரம் அருகிலுள்ள ஆசிரமத்தில் அகஸ்தீஸ்வரம் தாலுகா பள்ளிகூடம் என்னும் பெயரில் 1980 ஆம் ஆண்டு தொடங்கப்பட்டது. அதன் பின்னர் அங்கிருந்து கோட்டாறு கவிமணி தேசிக விநயகம்பிள்ளை அரசு மகளிர் மேல்நிலைப்பள்ளி அமைதுள்ள இடத்திற்கு மாற்றப்பட்டு, 1883-ல் முழுமை பெற்ற ஆங்கில உயர்நிலைப்பள்ளியாக மாற்றம் அடைந்தது. அன்றைய தெந்திருவிதாங்கூர் முழுமைக்கும் அரசினர் ஆங்கில உயர்நிலைப்பள்ளியாக இப்பள்ளி மட்டுமே விளங்கியது. இப்பள்ளி பின்னர் இடவசதியைக் கருத்திற் கொண்டு நாகர்கோவில் நீதிமன்றச் சாலையில் நிலம் தேர்வு செய்யப்பட்டு இப்போதுள்ள பள்ளிக்கட்டிடம் கட்டப்பட்டது. திருவிதாங்கூர் ராஜ்ஜியத்தில் சித்திரைத் திருநாள் பாலராமவர்மாவின் பிரதிநிதியாக இருந்த சேது இலக்குமிபாய் மகாராணியாரின் ஆட்சியில் இக்கட்டிடம் உருவாயிற்று. 28 நவம்பர் 1928 முதல் பாடசாலை இங்கு இயங்கத் தொடங்கியது. பள்ளிக்கு மகாராணியாரின் பெயரே சூட்டப்பட்டுள்ளது. மொழிவாரியாக மாநிலங்கள் அமைக்கப்பட்ட போது இப்பள்ளி தமிழக்க் கல்வித்துறையின் ஆளுகைக்குள் சென்றது. தமிழக கல்வித்துறை மேல்நிலைக் கல்வித் திட்ட்த்தை ஆரம்பித்த 1978 ஜுலை மாத்த்திலிருந்து இப்பள்ளி மேல்நிலைப்பள்ளியாக மாற்றம் பெற்றுள்ளது
பகுப்பு:கன்னியாகுமரி மாவட்ட ஆசிரியர்கள் தொடங்கிய கட்டுரைகள் பகுப்பு:கன்னியாகுமரி மாவட்டத்திலுள்ள அரசுப் பள்ளிகள் பகுப்பு:மேற்கோள் எதுவுமே தரப்படாத பக்கங்கள்
பாச்சாப்பாளையம் வெங்கடேசப்பெருமாள் கோயில்
பாச்சாப்பாளையம் வெங்கடேசப்பெருமாள் கோயில் தமிழ்நாட்டில் கள்ளக்குறிச்சி மாவட்டம், பாச்சாப்பாளையம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வெங்கடேசப்பெருமாள், சௌந்திரவள்ளி தாயார் சன்னதிகளும், ஸ்ரீதேவி, பூதேவி, ஆஞ்சநேயர், சஞ்சீவிராயர், சக்கரத்தாழ்வார் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது.
போர்னியோ மழைக்காடுகள்
போர்னியோ மழைக்காடுகள் (Borneo lowland rain forest) தென்கிழக்காசியா  கண்டத்தில் இந்தோனேசியா, மலேசியா, புருணை போன்ற நாடுகளை உள்ளடக்கிய மலாய் தீபகற்பப் பகுதியில் அமைந்துள்ள பசுமையான காடு ஆகும். இக்காடுகள் அமேசான் காடுகளைவிடப் பழமையான காடுகளாகும். தற்போதைய சூழலில் (Ecoregion) உயிரியல் ஆய்வாளர்களுக்கு இக்காடுகள் பெரும் சவாலாக திகழ்கிறது. மேலும் பாலூட்டிகள், மரங்கள், பறவைகள், பூச்சி இனங்கள், என பலதரப்பட்ட அபூர்வ இனங்கள் இங்கு வாழுகின்றன. இப்பகுதியில் காணப்படும் காடுகள் வெப்பமண்டல மற்றும் துணை வெப்பமண்டல மற்றும் ஈரமான அகலமான இலைகளைக் கொண்டவையான மரங்கள் உள்ளன. இக்காடுகள் ஆங்கிலேயர்களின் ஆட்சிக்குப் பின்னர் இந்தோனேசியா, மலேசியா, புருணை போன்ற நாடுகளின் பகுதிகளாகப் பிரித்துக் கொடுக்கப்பட்டுவிட்டன.
உயிரினங்கள்
இத்தீவில் காணப்படும் 15,000 தாவரங்களில் இங்கு மட்டும் 6,000 வகை தாவரங்களும், 420 வகையானப் பறவையினங்களையும் காணமுடியும். மேலும் 222 வகையான பாலூட்டிகள் வாழுகின்றன, இவற்றின் 44 வகையானவை ஓரிட வாழ்விகளாக வாழுகின்றன. பறவைகளில் 37 வகையான பறவைகள் நீரிலும் நிலத்திலும் வாழும் தன்மையைக் கொண்டுள்ளன. அதேபோல் இங்கு மீன்கள் மட்டும் 393 வகையானவை வாழுகின்றன. இவற்றில் ஓர் இடத்தில் மட்டும் மீன்கள் மட்டும் 19 வகையாகக் காணப்படுகின்றன.
அரியவகைப் பூச்சிகள்
இக்காடுகளில் காணப்படும் பிசின் நிறந்த மரம் ஒன்றில் மட்டுமே 100 வகையான பூச்சி இனங்களைக் காணமுடியும். இங்குக் காணப்படும் சான் மெகாஸ்டிக் என்ற ஒருவகையான பூச்சி அரை மீட்டருக்கும் (56.7 செ.மீ) மேல் வளரும் தன்மை கொண்டது. இப்பூச்சி உலகில் வேறு எங்கும் காணப்படுவதில்லை. மேலும் உலகிலேயே பெரிய மலரான ரஃப்ளேசியா என்ற மலர் இங்குதான் தரையில் மலருகிறது. துபையா என்னும் பாலூட்டி வகை விலங்கு தொன்மைக்கால பூச்சிகளை உண்ணும் தன்மை கொண்டதாக உள்ளது. அதோடு உலகிலேயே குள்ளமான பிக்மி யானை என்று அழைக்கப்படும் யானைகள் இங்குதான் வாழுகின்றன. அதோடு வௌவாலுக்கு முந்திய நிலை என்று கருதப்படும் பறக்கும் லீவர் என்னும் உயிரினம் இங்குதான் காணப்படுகிறது.
மேற்கோள்கள்
பகுப்பு:சூழலியல் பகுப்பு:போர்னியோ பகுப்பு:மலேசியத் தாவரங்கள்
கசோரா விட்டா
கசோரா விட்டா,(Hasora vitta) வெற்று வரிகளுடைய தாவி, எனும் பட்டாம்பூச்சி  தாவிகள் (ஹெஸ்பெரிடே) குடும்பத்தைச் சேர்ந்த  பட்டாம்பூச்சியாகும். இது இந்தியாவிலும் தென்கிழக்கு ஆசியாவின் சில பகுதிகளிலும் காணப்படுகிறது.
விளக்கம்
thumb|466x466px இந்தப் பட்டாம்பூச்சியின் இறக்கை அளவானது 45 முதல் 55 மிமீ வரை உள்ளது. இறக்கை அடர் பழுப்பு வண்ணத்தில் காணப்படும். இது பொதுவான வரிகளுடைய தாவிகளை (ஹசோரா குரோமஸ் ) ஒத்திருக்கிறது. ஆனால் பின் இறக்கையின் வெளிப்புறமாக அடிப்பக்கத்தில் பரந்த வெள்ளை பட்டை இதில் காணப்படும். மேலும் இதன் இறக்கைகள் பளபளப்பாக உள்ளன.
பிற வேறுபாடுகள்:
ஆண்: முன் இறக்கையின் மேற்பகுதியில் ஓர் புள்ளிக் காணப்படும். சில நேரங்களில் ஒன்றுக்குப் பதில் மூன்று புள்ளிகள் இருக்கும். முன் இறக்கையின் மேற்பகுதியில் எந்த பட்டைகளும் இல்லை.
வகைபாட்டியல்
பட்டாம்பூச்சிக்கு இரண்டு துணைச்சிற்றினங்கள் உள்ளன:
சரகம்
இந்தியாவில் தெற்கில் (கனாரா), சிக்கிம், அசாம் மற்றும் மியான்மர் கிழக்கு, தாய்லாந்து, சீனாவின் மேற்கு, மலேசியா, இந்தோனேசியா மற்றும் பிலிப்பைன்ஸ் ஆகிய நாடுகளில் பொதுவான பட்டைத் தாவிகள் காணப்படுகிறது.
நிலை
எவன்ஸ் (1932) கருத்தின்படி இவை அரிதானது வகையினைச் சார்ந்தது அல்ல. வின்டர்-பிளைத் (1957) கூற்றின்படி பொதுவானதல்ல எனப் பட்டியலிடப்படுகிறது.
உணவுத் தாவரங்கள்
இதனுடைய கம்பளிப்பூச்சிகள் டெரிசு இனங்கள், புங்கை இனங்கள், மில்லெட்டிய எக்சுடென்சா, எண்டோசமாரா ரேசிமோசா, மில்லெட்டிய கிளாப்ரா மற்றும் சபதொபசு பெருகினெசு முதலிய தாவரங்களை உணவாக உண்ணுகின்றன.
குறிப்புகள்
அச்சில்
இணையம்
பகுப்பு:தாவிகள் (பட்டாம்பூச்சிக்குடும்பம்) பகுப்பு:பட்டாம்பூச்சிகள் பகுப்பு:பூச்சிகள் பகுப்பு:கணுக்காலிகள் பகுப்பு:முதுகெலும்பிலிகள்
இந்தியாவின் விடுதலை நாள்
இந்திய விடுதலை நாள் ஒவ்வொரு ஆண்டும் ஆகஸ்ட் 15 ஆம் தேதி கொண்டாடப்படுகிறது. 1947 ஆகஸ்ட் 15ல் பிரிட்டிஷ் ஆட்சியிலிருந்து விடுதலை அடைந்து தனி விடுதலை நாடானதை குறிக்கும் இந்த நாள் அரசு விடுமுறையாகும். இந்த நாளில் நாடு முழுவதும் தேசியக்கொடி ஏற்றப்பட்டு மரியாதை செலுத்தப்படும். இந்த நாளில் இந்தியப் பிரதமர் தில்லி செங்கோட்டையில் தேசியக்கொடி ஏற்றி நாட்டு மக்களுக்கு உரையாற்றுவார். அப்போது சுதந்திர போராட்ட தியாகிகள் நினைவுகூரப்பட்டு மரியாதை செலுத்தப்படுவர். பிரதமர் சென்ற ஆண்டு நாடு அடைந்த வளர்ச்சியையும், வரும் ஆண்டுக்கான குறிக்கோள்களையும் நாட்டு மக்களுக்கு அறிவிப்பார்.
ஒவ்வொரு மாநிலத் தலைநகரத்திலும் மாநில முதலமைச்சர் தேசியக் கொடியை ஏற்றி வைத்து நாட்டு மக்களுக்கு உரையாற்றுவதுடன் நலத்திட்ட உதவிகளையும் வழங்குவர். இதுபோல் மாவட்ட அளவில் மாவட்ட ஆட்சித் தலைவர்களும், அரசு அலுவலகங்களில் அதன் உயரதிகாரிகளும், பள்ளி, கல்லூரிகளில் தலைமை ஆசிரியர்/முதல்வர் அல்லது சிறப்பு விருந்தினராக அழைக்கப் பெற்றவர்கள் கொடியேற்றி வைத்து சிறப்புரையாற்றுவர்.
வெளியிணைப்புகள்
பகுப்பு:இந்திய வரலாறு பகுப்பு:இந்தியாவின் சிறப்பு நாட்கள் பகுப்பு:ஆகத்து சிறப்பு நாட்கள் பகுப்பு:இந்திய விடுதலைப் போராட்டம்
பள்ளப்பாளையம்
பள்ளப்பாளையம் (ஆங்கிலம்:Pallapalayam), இந்தியாவின் தமிழ்நாடு மாநிலத்தில் அமைந்துள்ள ஈரோடுமாவட்டத்தில் இருக்கும் ஒரு பேரூராட்சி ஆகும்.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, 6,499 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். பள்ளப்பாளையம் மக்களின் சராசரி கல்வியறிவு 51% ஆகும். இதில் ஆண்களின் கல்வியறிவு 61%; பெண்களின் கல்வியறிவு 41% ஆகும். இது இந்திய தேசிய சராசரி கல்வியறிவான 59.5% விட குறைந்ததே. பள்ளப்பாளையம் மக்கள் தொகையில் 9% ஆறு வயதுக்குட்பட்டோர் ஆவார்கள்.
உலகியநல்லூர் ஊராட்சி
உலகியநல்லூர் ஊராட்சி (Ulagiyanallur Gram Panchayat), தமிழ்நாட்டின் கள்ளக்குறிச்சி மாவட்டத்தில் உள்ள சின்னசேலம் வட்டாரத்தில் அமைந்துள்ளது. இந்த ஊராட்சி, கள்ளக்குறிச்சி சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2187 ஆகும். இவர்களில் பெண்கள் 1102 பேரும் ஆண்கள் 1085 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இந்திய உச்ச நீதிமன்றம்
இந்திய உச்ச நீதிமன்றம் (ஆங்கிலம்-''Supreme Court of India) இந்திய அரசியல் சட்டப்பிரிவு அத்தியாயம் 4, பிரிவு 5-இன் கீழ் இந்தியாவின் உச்சபட்ச அதிகாரம் கொண்ட நீதிமன்றமாகவும் கீழ்நீதிமன்றங்களின், உயர்நீதிமன்றங்களின் தீர்ப்புக்கு மேல் முறையீடு செய்யும் நீதிமன்றமாகவும் செயல்படுகின்றது. இந்திய உச்ச நீதிமன்றத்தின் நீதி விசாரணைக்கு உட்பட்ட அதிகாரங்கள் இந்திய அரசமைப்புச் சட்டத்தின் விதிகள் 124 முதல் 147-இன் கீழ் எழுதப்பட்டுள்ளன.''
இஃது ஒரு மேல்முறையீட்டு நீதிமன்றமாகையால், தீர்ப்பை எதிர்த்து மேல்முறையீடு செய்யும் வழிவகை செய்யப்பட்டுள்ளது. ஆனால் சிலபல ரிட் மனுக்களையும் மனித உரிமை மீறல் வழக்குகளையும் அவசர மனுவாக எடுத்துக்கொள்ளப்படுகின்றது. உச்ச நீதிமன்றம் தன்னுடைய முதல் அமர்வை சனவரி 28, 1950-இல் தொடங்கியது. அன்று முதல் 24,000 மேற்பட்ட வழக்குகளுக்குத் தீர்ப்புரைகள் வழங்கியுள்ளது.
நீதிமன்ற கட்டமைவு
சனவரி 26, 1950-இல் இந்தியா ஒரு குடியரசு  நாடாக அறிவிக்கப்பட்டு இரண்டு நாட்களுக்குப் பின்பு உச்சநீதிமன்றம் தன் செயல்பாட்டைத் தொடங்கி, தொடக்கவிழா நாடாளுமன்ற இளவரசு மாளிகையில் நடைபெற்றது.
1937 முதல் 1950 இடைபட்ட 12 வருடகாலத்தில் இந்தியாவின் கூட்டு நீதிமன்றம் இளவரசு அமர்வின் கீழ் செயல்பட்டது. அதன் காரணமாக 1958 வரை உச்ச நீதிமன்றம் இளவரசு அமர்வின் கீழ் இயங்கியது.
தொடக்கவிழாவிற்குப் பிறகு உச்சநீதிமன்றம் தன் வழக்குகளை  இளவரசு கூட்ட அமர்வின் கீழ்  நாடாளுமன்றத்தில் நடத்தியது. தற்பொழுதுள்ள கட்டடத்தில் 1958-இல் இடம்பெயர்ந்து தன் செயல்பாட்டைத் தொடர்ந்தது. உச்ச நீதிமன்ற வழக்குரைஞர்கள் சங்கம், வழக்குரைஞர்கள் சங்கத்தின் மிக உயர்ந்த சங்கமாகக் கருதப்படுகிறது. இதன் தற்போதைய வழக்குரைஞர்கள் சங்கத் தலைவர் பி. எச். பரேக்.
உச்ச நீதிமன்ற கட்டுமானம்
இதன் தற்பொழுதைய கட்டடத்திற்கு 1958 ல் இடம்பெயர்ந்தது. இதன் கட்டட ஒழுங்கமைவு படத்தில் காட்டியுள்ளபடி இதன் மைய மண்டபம் நீதி வழங்கும் முகத்தோற்றத்தைக் கொண்டுள்ளது. 1979 ல் இதனோடு இரண்டு மண்டபங்கள் - ஒன்று கிழக்கு மண்டபம் மற்றொன்று மேற்கு மண்டபம். இணைக்கப்பட்டது. இவையனைத்தும் 15 நீதிமன்ற அறைகளாகப் பிரிக்கப்பட்டுள்ளது. மைய மண்டபத்தில் தலைமை நீதிபதியின் மன்றம் மிகப்பெரிய நீதிமன்றமாக அமைக்கப்பட்டுள்ளது.
நீதிபதிகளின் எண்ணிக்கை
பாராளுமன்றத்தின்ஏற்படுத்தப்பெற்ற தீர்மானத்தின்படி ஆண்டுகளின் வரிசையில் உச்ச நீதிமன்றத்தில் கூடுதலாக்கப்பட்ட நீதிபதிகளின் எண்ணிக்கை.
அமர்வு
சிறு அமர்வில் 2 முதல் 3 நீதிபதிகளாகவும் அமையும் அவை பகுதி அமர்வு என்றும், பெரிய அமர்வில் 5 நீதிபதிகளாகவும்  அமையும் அவை அரசியல் சாசன அமர்வு என்றும் வழங்கப்படுகின்றது.
இந்திய உச்சநீதிமன்றம் தலைமை நீதிபதி மற்றும் அதன் இதர நீதிபதிகளான 30 நீதிபதிகளும் இந்தியக் குடியரசுத் தலைவரால் நியமிக்கப்பெற்று சிறப்புடன் செயல்படுகின்றது.
தேர்வு குழு
இந்திய உச்ச நீதிமன்ற நீதிபதிகளை நியமிக்கும் உரிமையை மத்திய அரசு பழைய முறையை விட்டு புதிதாக கொலீஜியம் என்ற ஒரு முறையை 13 ஆம் திகதி ஆகஸ்ட் மாதம் 2014 ஆம் ஆண்டு குரல் வாக்கெடுப்பு மூலம் கொண்டு வந்தது. ஆனால் அந்த முறையை இந்திய உச்ச நீதிமன்றம் அக்டோபர் மாதம் 2015 ஆம் ஆண்டு தடை செய்து உத்தரவிட்டது
ஒய்வு
உச்சநீதிமன்ற நீதிபதிகளின் ஒய்வு பெறும் வயது 65 ஆக நிர்ணயிக்கப்பட்டுள்ளது.
தகுதிகள்
இவர்களின் தகுதியாவன: இந்திய குடிமகனாக இருத்தல் அவசியம், குறைந்த பட்சம் 5 வருடகாலத்திற்காகவது உயர்நீதிமன்றம் அல்லது இரண்டுக்கு மேற்பட்ட  உயர் நீதிமன்றங்களில்  பணியாற்றியிருக்கவேண்டும்., அல்லது உயர் நீதிமன்ற வழக்குரைஞர்களாக, ஒன்று அல்லது அதற்கு மேற்பட்ட உயர் நீதிமன்றங்களில் குறைந்தது 10 வருடங்களுக்காவது பணிபுரிந்திருக்க வேண்டும் அல்லது மேன்மை வாய்ந்த சட்டநிபுணர் என்று குடியரசுத் தலைவரிடம் ஒப்புதல் பெற்றவர் ஆக இருக்க வேண்டும். உச்சநீதிமன்றம் பல சிறப்புகளின் அடையாளமாக சமய வேறுபாடுகளை களைந்த மன்றமாக உள்ளது. பல சிறுபான்மையினர், ஒடுக்கப்பட்ட சமூகத்திலிருந்து நீதிபதிகளாக பதவி வகித்துள்ளனர்.
பெண் நீதிபதிகள்
முதல் பெண் நீதிபதியாக எம். பாத்திமா பீவி 1987 ல் பதவி வகித்தார். அவரைத் தொடர்ந்து சுஜாதா மனோகர், ரூமா பால் பெண் நீதிபதிகளாகப் பதவி வகித்தனர். நீதிபதி பாத்திமா பீவி ஓய்வு பெற்ற பிறகு அவர் பத்திரிகை ஒன்றிற்கு அளித்த பேட்டியில் "‘‘பெண்களுக்கு இதுநாள் வரை மூடப்பட்ட கதவை நான் திறந்தவளானேன்’’" என்று கூறியிருந்தார்.
முதல் பட்டியல் வகுப்பினர்‌ நீதிபதி
மாண்புமிகு நீதியரசர் கே.ஜி. பாலகிருஷ்ணன் அவர்கள்தான் 2000 ஆம் ஆண்டு முதல் நீதிபதியாகப் பதவி வகித்த முதல் பட்டியல் சமூகத்தவர்.
தலைமை நீதிபதி பதவி வகிக்காமல் சட்ட ஆணையத் தலைவர்களாக பதவி ஏற்றவர்கள்
முதன் முறையாக நீதியரசர் பி.பி. ஜூவன் ரெட்டி மற்றும் ஏ.ஆர்.இலட்சுமணன் இருவரும் தலைமை நீதிபதி பதவி வகிக்காமலேயே சட்ட ஆணையத் தலைவராக தேர்ந்தெடுக்கப்பட்டவர்கள் என்பது குறிப்பிடத்தக்கது.
நடுவண் அரசு வழக்குரைஞர்
இவருக்குத் துணைபுரிய நடுவண் அரசு வழக்குரைஞர் (சொலிசிட்டர் ஜென்ரல்) மற்றும் நடுவண் அரசு கூடுதல் வழக்குரைஞர் (அடிசனல் சொலிசிட்டர் ஜென்ரல்) நால்வரும் உதவி புரிவர்.
தற்பொழுதய இந்திய அரசுத் தலைமை வழக்குரைஞர் திரு மிலன் பானர்ஜி. இவர் 2004முதல் இப்பதவி வகிக்கின்றார்.
மூல நீதிபரிபாலனம்
இந்திய அரசு மற்றும் அதன் ஒன்று (அ) ஒன்றிற்கு மேற்பட்ட மாநிலங்கள்,(அ) இரண்டு (அ) அதற்கு மேற்பட்ட மாநிலங்களின் இடையே ஏற்படுகின்ற சச்சரவுகளை தீர்த்து வைக்கின்றது. கூடுதலாக அரசியல் சாசனப் பிரிவு 32 ல் கூறியுள்ளபடி அந்த்தந்த மாநிலங்களின் அடிப்படை உரிமைகளை கட்டாயப்படுத்துகின்றது.
அழைப்பாணை (ரிட்) மனுக்கள், அழைப்பாணை (ரிட்) மூலம் கோரப்படும் ஆட்கொணர்வு மனு (ஏபியஸ் கார்பஸ்), தடைச்சட்டம் (புரோகிபிசன்),  பதவி ஆதிகாரத்தை நிருபிக்கும் ஆணை (கோ வாரண்டோ),  மற்றும் கீழ் நீதிமன்றங்களுக்கு உத்தரவிடும் செர்டியோரேரி  போன்ற ஆணைகளை வழங்க சட்டரீதியான உரிமைபெற்றிருக்கும் நீதிபரிபாலனத்தைக் கொண்டுள்ளது.
மேல்முறையீட்டு நீதிபரிபாலனம்
உயர் நீதிமன்றங்கள் விதி 132 (1), 133 (1) அ 134 களின்படி அவைகளால் வழங்கப்பட்ட உரிமை இயல் (சிவில்-சமூக நலன்) மற்றும் குற்றவியல் தீர்ப்புரைகளை,தீர்ப்பாணைகளை (அ) இறுதி தீர்ப்பாணைகளை உச்ச நீதிமன்றங்களில் அரசியல் விதிக்குட்பட்ட, சட்டவிதிகளுக்குட்பட்ட வழக்குகளை மேல்முறையீடு செய்யப் பரிந்துரைக்கின்றன. உச்ச நீதிமன்றம் சிறப்பு விடுமுறைகளை மேல்முறையீடுசெய்யும் அவகாசகாலமாக இராணுவ நீதிமன்றங்களைத் தவிர பிற நீதிமன்றங்களுக்கு வழங்குகின்றது. பாரளுமன்றத்தில் குற்றவியல் மேல்முறையீட்டு நீதிபரிபாலனத்தின் விரிவாக்கத்திற்காக இதற்கான சிறப்பு அதிகாரம்  விதி 1970 கீழ் வழங்கப்பட்டது.
ஆலோசனைக்குழு நீதிபரிபாலனம்
இந்தியக் குடியரசுத்தலைவரின் பேரில் அமைந்த அரசியலமைப்பு சட்டப்பிரிவு 143 ன் கீழ் உச்சநீதிமன்றம் சிறப்பு ஆலோசனைக்குழு நீதிபரிபாலனத்தைப் பெற்றுள்ளது.
தன்னாட்சி பெற்ற நீதிமன்றம்
அவரின் ஊதியமும், படிகளும் பதவி நியமனத்திற்குப்பின் எவ்வகையிலும் குறைக்கப்படாது. உச்சநீதிமன்ற நீதிபதியாக நியமிக்கப்பட்டப்பின் அவர் வேறு எந்த நீதிமன்றத்திலும், எவ்வகையிலும் பணியாற்ற அனுமதியில்லை.
நிலச்சீர்த்திருத்த சட்டம் 9 (முந்தைய அணுகுமுறை)
பல மாநில கீழ் நீதிமன்றங்களின் தீர்ப்புகளின் உந்துதலால் உச்சநீதிமன்றத்திற்கு வந்த நிலச்சுவான்தார்களின் (ஜமீன்தார்) நிலங்களைப் பங்கீடுவது தொடர்பான வழக்கு, நிலச்சுவான்தாரர்களின் (ஜமீன்தாரர்களின்) அடிப்படை உரிமைகளைப் பரிப்பதாகும் என்ற மேல்முறையீட்டீனால், நாடாளுமன்றம் இந்திய அரசியலமைப்பில், 1951 இல் மேற்கொண்ட தன் முதல் திருத்தச் சட்டத்தினைத் தொடர்ந்து 1955 இல் நான்காவது திருத்தச் சட்டத்தினை அடிப்படை உரிமைகளில் நிறைவேற்றி அமல் படுத்தியது.
இத்திருத்தச் சட்டத்தினை 1967 இல் உச்ச நீதிமன்றம் கோக்குல்நாத் எதிர் பஞ்சாப்  மாநிலம் என்ற வழக்கின் மூலம் எதிர் கொண்டு,
நீதிமன்ற அவமதிப்பிற்கு தண்டணையளிக்கும் அதிகாரம்
அரசியல் விதி 129 மற்றும் 142 ன் கீழ் அனுமதிக்கப்பட்ட சட்டத்தின்படி  நீதிமன்றத்தை அவமதிப்பவர் எவராயினும், அவரை தண்டிக்க, உச்ச நீதிமன்றத்திற்கு அதிகாரம் வழங்கப்பட்டிருக்கின்றது.
மகாராஷ்டிராவின் தற்பொழுதய அமைச்சர் சுவருப் சிங் நாயக் முன் எப்பொழுதும் நடைபெறாத நிகழ்வாக, நீதிமன்ற அவமதிப்பிற்காக மே 12, 2006 ஒரு மாதம் சிறைத்தண்டணைப் பெற்றார்.
நீதிபதிகளின் நன்னடத்தையின்மை மற்றும் ஒழுக்கக்கேடு
இந்தியாவின் உயரிய நீதிமுறைமை,                 2008,ஆம் ஆண்டு சந்திதித்த மிக முக்கிய  சர்ச்சையாக நீதிபதிகளின் அதீத ஒழுக்கக்குறைபாடுகளை விடுமூறைக் காலங்களில் வரி செலுத்துவோருக்கு இணையாக அவர்கள் செய்திடும் செலவீனங்கள் மூலம், வெளிப்படுத்தியதின் காரணமாகவும், இதன் காரணமாக நீதிபதிகளின் சொத்துக்கணக்கை பொதுமக்களின் பார்வைக்கு தாக்கல் செய்ய வலியுறுத்தும் கோரிக்கையை அது தகவல் அறியும் உரிமைச் சட்டமாக     இருப்பினும் நிராகரிக்கப்படும் என்று அறிவித்த்தின் காரணமாக வெளிப்படுத்தியது.
உச்ச நீதிமன்றத் தலைமை நீதிபதி கே.ஜி.பாலகிருஷ்ணன் தன் பதவி குறித்து வெளிப்படுத்தியக் கருத்துக்கள் விமர்சிக்கப்பட்டன. அவர் வெளியிட்டக் கருத்துக்களாவன
நீதிமுறைமை கடமைத் தவறியனவாக தற்பொழுதய குடியரசுத் தலைவர் பிரதிபா பாட்டீலாலும் முன்னாள் குடியரசுத்தலைவர் ஏ.பி.ஜே.அப்துல் கலாமினாலும் பலத்த விமர்சனத்துக்குள்ளானது.
பிரதமர் மன்மோகன் சிங் ஒழுக்கக்கேடுகளை (ஊழல்) எதிர் கொள்வதிலும், அவற்றை அடியோடு அழிக்க நீதிமுறைமைகளை வலுப்படுத்த ஆலோசனைகள் வழங்கினார்
பதவி இறக்க
உயர்நீதிமன்ற நீதிபதியோ, உச்சநீதிமன்ற நீதிபதியோ என்ன குற்றம் செய்து பிடிபட்டாலும், அவர்கள் மீது வழக்கு போட சட்டத்தில் இடமில்லை. அவர்களை பதவியிலிருந்து இறக்குவதற்கே நாடாளுமன்றத்தில் மூன்றில் இரண்டு பங்கு உறுப்பினர்கள் வாக்களிக்க வேண்டும்.
தேசிய நீதிபரிபாலன மன்றம்
இந்திய அமைச்சரவை நீதிபதிகளை விசாரணை செய்யும் மசோதா 2008 நாடாளுமன்றத்தின் மூலம் அறிமுகம் செய்து அதன் மூலம் இந்தியத் தலைமை நீதிபதியை தலமையாகக் கொண்டு தேசிய நீதித்துறைமை மன்றம் அ தேசிய நீதிபரிபாலன மன்றம் ஒன்றை அறிமுகம் செய்தது. இம்மன்றம் உயர் நீதிமன்றம் மற்றும் உச்ச நீதிமன்ற நீதிபதிகளின் முறைகேடுகள் மற்றும் நன்னடத்தையின்மையை விசாரிக்கும் பொருட்டு இம்மசோதா உருவாக்கப்பட்டது. இம்மசோதா மக்கள் நகைப்புக்குரியதாக இருப்பினும் மக்களின் அமைதியை உருவாக்கும் நோக்கில் செயல் படுத்தப்பட்டுள்ளது.
இம்மசோதாவின் படி அமைக்கப்பட்ட நீதிபதிகளின் குழு நீதிபதிகளின் செயல் குறித்து விசாரணை செய்யும். தலைமை நீதிபதியையோ அல்லது ஒய்வுபெற்ற நீதிபதியையோ, மற்றும் தண்டணைக்குள்ளானவரின் புகார்கள், அபராதம் விதிக்க பட்டோரரின் புகார்கள் இம்மன்றத்தை கட்டுபடுத்தாது. மேலும் உள்நோக்கம் கற்பிக்கும் வகையில், அற்பத்தனமான மற்றும் அவரின் நேர்மையை களங்கப்படுத்தும் நோக்கில் தரப்படும் புகார்கள் ஏற்கபடமாட்டா.
அமர்வு நீதிபதிகள்
center
மேற்கோள்கள்
'
வெளி இணைப்புக்கள்
'
பகுப்பு:இந்திய உச்ச நீதிமன்றம் பகுப்பு:உச்ச நீதிமன்றங்கள் பகுப்பு:மேற்கோள் வழு-Defined multiple times
புவி நாள்
புவி நாள் (Earth Day) என்பது ஆண்டுதோறும் ஏப்ரல் 22ம் நாளன்று புவியின் சுற்றுச் சூழலின் முக்கியத்துவத்தை வலியுறுத்தி, அச்சூழல் மாசடைவதைத் தடுக்கும் நோக்கோடு அனைத்து நாடுகளிலும் 1970ஆம் ஆண்டு முதல் கடைப்பிடிக்கப்பட்டுவரும் ஒரு சிறப்பு நாளாகும்.
1969ஆம் ஆண்டு ஐக்கிய அமெரிக்காவின் சான் பிரான்சிஸ்கோ நகரில் யுனெஸ்கோ மாநாடு ஒன்று நிகழ்ந்தது. அக்கூட்டத்தில் கலந்துகொண்டவர்களுள் ஒருவர் ஜான் மெக்கானெல் (John McConnell). அவர் உலக அமைதிக்காகக் குரல்கொடுத்த ஒரு மாமனிதர். மனிதரும் பிற உயிரினங்களும் வாழ்கின்ற பூமியின் அழகைச் சிறப்பிக்கவும், பூமியின் இயற்கைச் சூழலைக் குலைத்து மாசுபடுத்தாமல் காக்கவும் மக்களிடையே விழிப்புணர்வு ஏற்படுத்துவது தேவை என்று அவர் வலியுறுத்தினார். அதோடு, ஆண்டுதோறும் புவி நாள் என்றொரு நாளைக் கொண்டாடுவது பொருத்தம் என்றும் மெக்கானெல் கருத்துத் தெரிவித்தார். இவ்வாறு புவி நாள் என்னும் பெயரும் கருத்தும் எழுந்ததாகக் கருதப்படுகிறது.
அதே சமயத்தில், ஐக்கிய அமெரிக்காவில் சுற்றுச்சூழலியல் நிபுணரும் மேலவை உறுப்பினருமான கேலார்ட் நெல்சன் என்பவர் சுற்றுச்சூழல் பற்றிய அறிவைப் பரப்பத் தகுந்த நாளாக 1970 ஆம் ஆண்டு ஏப்ரல் 22 நடத்த அழைப்பு விடுத்தார். இந்த நாளின்போது புவியின் வடகோளப் பகுதி வசந்த காலமாகவும், தென்கோளப் பகுதி இலையுதிர் காலமாகவும் காணப்படுகிறது.
அவரது அழைப்பை ஏற்று 20 மில்லியன் மக்கள் இந்நிகழ்வில் பங்கெடுத்தார்கள். அன்றிலிருந்து ஆண்டுதோறும் இந்நாள் 175 நாடுகளில் (புவி [பூமி] நாளாகக் கடைப்பிடிக்கப்பட்டு வருகிறது.
ஐக்கிய நாடுகள் அவை சூன் 5ம் நாளன்று உலக சுற்றுச் சூழல் நாளை அனுசரித்து வருகிறது.
கேலார்ட் நெல்சனின் அறிவிப்பு
1969 ஆம் ஆண்டில் ஐக்கிய அமெரிக்காவின் மாநிலமாகிய கலிபோர்னியாவின் சாந்தா பார்பரா நகர் அருகே நிகழ்ந்த பெரும் எண்ணெய்க்கசிவைப் பார்வையிட்ட விஸ்கான்சின் அமெரிக்க மேலவை உறுப்பினர் (Senator) கேலார்ட் நெல்சன் 1970 ஆம் ஆண்டின் வசந்த காலத்தில் சுற்றுச்சூழல் குறித்து நாடு தழுவிய அளவில் போராட்டம் நடைபெறுமென 1969 ஆம் ஆண்டு செப்டம்பர் மாதம் வாஷிங்டனின், சியாட்டிலில் நடைபெற்ற ஒரு மாநாட்டில் அறிவித்தார். சுற்றுச்சூழலுக்கு முக்கியத்துவம் அளிக்கும் விதமாக நாடு தழுவிய அளவில் சுற்றுச்சூழல் அழிவு தவிர்க்கும் எதிர்ப்புப் போராட்டத்தை நடத்தப்போவதாகக் கேலார்ட் நெல்சன் தேசிய நிகழ்ச்சி நிரலில் முதன் முதலில் முன்மொழிந்தார்.
திரைப்பட மற்றும் தொலைக்காட்சி நடிகரான எட்டி ஆல்பர்ட் என்பவர் புவி நாளை உருவாக்குவதில் முக்கியப் பங்காற்றினார். இப்போது வரை நடக்கும் இந்த வருடாந்திரச் சுற்றுச்சூழல் நடவடிக்கைகள்குறித்த பணிகளை 1970 ஆம் ஆண்டுக்குப் பிறகு சிறப்பாக மேற்கொண்ட ஆல்பர்ட்டின் பணி சிறப்பானது என்றாலும், புவி நாள் ஆல்பர்ட்டின் பிறந்த நாளான ஏப்ரல் 22 ஆம் தேதி கொண்டாடப்படுவது ஏற்றுக்கொள்ளத்தக்கதல்ல என்பது ஒரு தரப்பினரின் கூற்றாகும்.
கருத்து உருவாக்கம்
ரான் கோப் (Ron Cobb) என்னும் கருத்துப்பட ஓவியர் சுற்றுச்சூழல் குறித்த குறியீடு ஒன்றை உருவாக்கினார். அது பின்னர் புவி நாள் குறியீடாக ஏற்றுக்கொள்ளப்பட்டதுடன், 1969 ஆம் ஆண்டு நவம்பர் 7 ஆம் தேதி லாஸ் ஏஞ்சல்சில் பத்திரிக்கையாளர்களிடம் அறிமுகம் செய்யப்பட்டது; அத்துடன் அது மக்களின் பொதுச் சொத்தாகவும் அறிவிக்கப்பட்டது. அந்தக் குறியீடு முறையே "Environment" மற்றும் "Organism" என்கிற ஆங்கில வார்த்தைகளிலிருந்து எடுக்கப்பட்ட "E" மற்றும் "O" எழுத்துகளின் ஒருங்கிணைப்பாகும்.
கிரேக்க மொழியின் எட்டாம் எழுத்தாகிய "தேட்டா" (Theta - பெரிய வடிவம் "Θ", சிறிய வடிவம் "θ") சாவு போன்ற பேரிடரைக் குறிக்கும் எச்சரிக்கை அடையாளமாகப் பயன்படுத்தப்பட்டிருக்கிறது. 1970 ஏப்ரல் 21 இல், "லுக்" பத்திரிகை தனது இதழில் அந்தக் குறியீட்டை ஒரு கொடியுடன் இணைத்து வெளியிட்டது. பச்சை, வெள்ளை என்று மாறி மாறி 13 வண்ணப்பட்டைகளுடன் காணப்பட்ட அந்தக் கொடி அமெரிக்க கொடியைப் பின்பற்றி அமைக்கப்பட்டிருந்தது. அமெரிக்கக் கொடியில் காணப்படும் நட்சத்திரங்களுக்குப் பதிலாகப் பச்சை நிறத்தில் சுற்றுச்சூழல் குறித்த குறியீட்டுடன் இக்கொடி காணப்பட்டது. 1969 ஆம் ஆண்டு விளம்பர வாசக எழுத்தாளரான ஜுலியன் கேனிக் (Julian Koenig) என்பவர் அமெரிக்க மேலவை உறுப்பினர் நெல்சனின் அமைப்புக் குழுவில் இருந்ததுடன், இந்த நிகழ்விற்குப் "புவி நாள்" என்று பெயரிட்டார். இந்தப் புதிய நிகழ்வைக் கொண்டாடத் தேர்ந்தெடுப்பட்ட நாள் ஏப்ரல் 22 என்பதுடன், அது கேனிக்கின் பிறந்த நாளாகவும் அமைந்தது.
"பெர்த் டே" என்கிற சந்தம் அமைந்ததால் "எர்த் டே" என்று பெயரிடுவது எளிதாக இருந்ததாக அவர் கூறினார். 1969 ஆம் ஆண்டு நவம்பர் 30 ஆம் தேதி நியூயார்க் டைம்ஸ் பத்திரிகையின் ஒரு கட்டுரையில் கிளேட்வின் ஹில் (Gladwin Hill) பின்வருமாறு எழுதினார்:
"சுற்றுச் சூழல் நெருக்கடி" பற்றிய அதிகரித்து வரும் கவலை, வியட்நாம் போர்பற்றிய மாணவர்களின் அதிருப்தியை மங்கச் செய்து விடும் விதத்தில் நாட்டில் சுழல்போல் வேகமாகப் பரவி வருகிறது.....வியட்நாமில் நடந்த போராட்டங்களைப் போன்று சுற்றுச்சூழல் பிரச்சனைகளுக்காக அடுத்த வசந்த காலத்தில் ஒரு நாளைத் தேசிய நாளாகக் கடைப்பிடிக்க வேண்டும் என்று திட்டமிடப்பட்டு வருகிறது. சுற்றுச்சூழலை குழு விவாதப் பொருளாகக் கருதி மேலவை உறுப்பினர் கேலார்ட் நெல்சனின் அலுவலகத்திலிருந்து நாடு முழுவதும் விழிப்புணர்வை ஏற்படுத்தத் திட்டமிடப்பட்டிருக்கிறது...." என்று கூறினார்.
மேலவை உறுப்பினர் நெல்சனின் இந்தத் திட்டத்தை நாடு முழுவதும் ஒருங்கிணைக்க டெனிஸ் ஹேய்ஸ் என்பவர் பணியில் அமர்த்தப்பட்டார்.
திட்ட விரிவாக்கமும் தொடர்ந்த முன்னேற்றமும்
1970 ஏப்ரல் 22 ஆம் தேதி ஏற்படுத்தப்பட்ட புவி நாள் நவீன சுற்றுச்சூழல் போராட்டத்தின் துவக்கம் என்று கூறலாம். ஒரு ஆரோக்கியமான சுற்றுச்சூழலை உருவாக்கும் குறிக்கோளுடன் ஏறத்தாழ இரண்டு கோடி அமெரிக்கர்கள் இதில் பங்கேற்றனர். ஹேய்சும் அவரது அலுவலர்களும் ஒரு கடலோரத்திலிருந்து மறு கடலோரம் வரையிலான மிகப் பெரிய பேரணிகளுக்கு ஏற்பாடு செய்திருந்தனர். ஆயிரக்கணக்கான கல்லூரிகளும் பல்கலைக்கழகங்களும் சுற்றுச்சூழல் சீரழிவை எதிர்த்துப் போராட்டங்கள் நடத்தின. மாசுபடுத்தும் தொழிற்சாலைகள், மின் உற்பத்தி நிலையங்கள், சீர்படுத்தப்படாத கழிவு நீர், நச்சுத் தன்மையுள்ள குப்பைகள், பூச்சிக்கொல்லிகள், காடுகளை அழித்தல் மற்றும் காட்டு விலங்குகளின் பேரழிவு போன்றவற்றை எதிர்த்துப் போராடி வந்த குழுக்கள் ஒன்றிணைந்து செயல்பட்டன.
1990 ஆம் ஆண்டு ஏப்ரல் 22 ஆம் தேதி புவி நாளன்று 141 நாடுகளில் 20 கோடி மக்களைத் திரட்டிச் சுற்றுச்சூழல் பிரச்சனைகளை உலகம் முழுவதும் அறியச்செய்ததன் மூலம், மறுசுழற்சி முயற்சிகளுக்கு ஒரு மிகப் பெரிய உந்துதல் சக்தி கிடைத்தது. அத்துடன் 1992 ஆம் ஆண்டு ரியோ டி ஜனேரோவில் ஐக்கிய நாடுகள் சபை புவி குறித்து விவாதிப்பதற்கான உயர்மட்ட சந்திப்பிற்கு வழி கோலியது.
2000 ஆம் ஆண்டு நெருங்கும் தறுவாயில், புவி வெப்பமடைதல் மற்றும் சுத்தமான எரிசக்தியை மையப்படுத்திய மற்றுமொரு செயல் திட்டத்தைத் தலைமை ஏற்று நடத்த ஹேய்ஸ் ஒப்புக் கொண்டார். 2000 ஆம் ஆண்டின் ஏப்ரல் 22 புவி நாளானது, 1990 ஆம் ஆண்டு புவி நாளில் பொது மக்கள் மேற்கொண்ட தீவிர நடவடிக்கையை நினைவுபடுத்துவதாக இருந்தது. 2000 ஆம் ஆண்டு புவி நாளுக்கான, போராட்டக்காரர்களை இணைக்க இணையம் உதவியாக அமைந்தது. அத்துடன் வரலாற்றுச் சாதனையாக 184 நாடுகளின் கோடிக்கணக்கான மக்களுக்கு இதுகுறித்த விழிப்புணர்வை ஏற்படுத்த உலகம் முழுவதும் 5000 சுற்றுச்சூழல் குழுக்கள் கூடி விட்டனர். ஒரு பேசும் முரசு ஆப்பிரிக்காவின் காபோன் இல் கிராமம் கிராமமாகச் சென்றதுடன், லட்சக்கணக்கான மக்கள் அமெரிக்காவின் வாஷிங்டன் டிசியின் தேசிய வணிக மையத்தில் கூடினர்.
2007 ஆம் ஆண்டு புவி நாளன்று, உக்ரைனின் கீவ், வெனிசுவேலாவின் கேரகாஸ், துவாலு, பிலிப்பைன்சின் மணிலா, டோகோ, எசுப்பானியாவின் மாட்ரிட், லண்டன் மற்றும் நியூயார்க் போன்ற ஆயிரக்கணக்கான இடங்களில் ஏறத்தாழ 100 கோடி மக்கள் இதுகுறித்த நடவடிக்கைகளில் பங்கேற்க ஒன்றிணைந்தனர். இன்றளவில் நடத்தப்பட்ட புவி நாட்களுள் இதுவே மிகப் பெரியது எனலாம்.
புவி நாள் கூட்டமைப்பு
1970 ஆம் ஆண்டு முதன் முதலில் சுற்றுச்சூழல் குடியுரிமை, வருடந்தோறும் அதிகரிக்கும் உள்நாட்டு மற்றும் உலகம் தழுவிய நடவடிக்கையை ஊக்கப்படுத்த நிர்வாகிகளால் புவி நாள் கூட்டமைப்பு ஏற்படுத்தப்பட்டது. புவி நாள் கூட்டமைப்பு மூலமாகப் போராட்டக்காரர்கள் உள்ளூர், உள்நாடு மற்றும் உலக அளவிலான கொள்கை மாற்றங்களைத் தெரிந்து கொள்ள முடியும். சர்வதேச கூட்டமைப்பு 174 நாடுகளில் 17000 அமைப்புகளை ஒன்றிணைக்கிறது. உள்நாட்டு செயல் திட்டம் 5000 குழுக்களையும் 25000க்கும் அதிகமான பயிற்சியாளர்களையும் வருடந்தோறும் சமூக முன்னேற்றம் மற்றும் சுற்றுச்சூழல் பாதுகாப்பு நடவடிக்கைகளில் ஈடுபடுத்துகிறது.
இரவும் பகலும் சமமான புவி நாளின் வரலாறு
வானியலின் படி இரவும் பகலும் சமமான புவி நாள், வடகோளப் பகுதியில் மத்திய வசந்தின் நடுப்பகுதி மற்றும் தென்கோளப் பகுதியில் மத்திய இலையுதிர் காலத்தின்போது ஏற்படுவதாகும். துல்லியமான தருணத்தைக் குறிக்கும் விதமாக இரவும் பகலும் சமமான நாள் மார்ச் 20 ஆம் தேதிவாக்கில் கொண்டாடப்படுகிறது.